APSTIPRINĀTS

VSIA „Paula Stradiņa klīniskā universitātes slimnīca”

 iepirkuma komisijas

2017.gada 23.augusta sēdē

(protokols Nr.1)

**IEPIRKUMA**

**„Autotransporta apkope un remonts”**

**(identifikācijas Nr. PSKUS 2017/123)**

**NOLIKUMS**

Iepirkums tiek rīkots Publisko iepirkumu likuma (turpmāk – PIL) 9.panta noteiktajā kārtībā.

1. **Pasūtītājs**

Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģistrācijas Nr.40003457109, Pilsoņu iela 13, Rīga, LV-1002.

1. **Kontaktpersona**

Par iepirkuma dokumentāciju un organizatoriska rakstura informāciju – Diāna Belozerova, tālrunis 67069736, e-pasta adrese: diana.belozerova@stradini.lv.

1. **Informācija par iepirkuma priekšmetu**
	1. Iepirkuma priekšmets ir autotransporta apkope un remonts, saskaņā ar iepirkuma “Autotransporta apkope un remonts”, identifikācijas Nr.2017/123 (turpmāk – Iepirkums) nolikuma (turpmāk – Nolikums)Tehnisko specifikāciju (Nolikuma 2.pielikums) un Finanšu piedāvājumu (Nolikuma 3.pielikums).
	2. Līguma izpildes termiņš – 24 (divdesmit četri) mēneši no līguma spēkā stāšanās dienas vai līdz brīdim, kad Līguma kopējā summa sasniedz EUR 41 999,00 (četrdesmit viens tūkstotis deviņi simti deviņdesmit deviņi euro, 00 centi) bez pievienotās vērtības nodokļa (turpmāk – PVN), atkarībā no tā, kurš nosacījums iestājas pirmais.
	3. Iepirkuma priekšmeta apraksts un apjoms ir noteikts Tehniskajā specifikācijā.
	4. Pretendentam piedāvājums jāsagatavo un jāiesniedz par pilnu Iepirkuma priekšmeta apjomu. Nedrīkst iesniegt piedāvājuma variantus.
	5. CPV kods: 50112000-3 (Automobiļu remonts un apkope).
	6. Iepirkuma priekšmets nav sadalīts daļās.
	7. Līguma izpildes vieta: pakalpojuma sniegšanas vieta Rīgas administratīvajā teritorijā.

**4. Iepirkuma identifikācijas Nr.** PSKUS 2017/123.

**5.** **Iepirkuma noteikumu saņemšana**

* 1. Nolikumu ieinteresētie piegādātāji var saņemt to lejuplādējot elektroniskajā formātā Pasūtītāja mājaslapā [www.stradini.lv](http://www.stradini.lv) sadaļā „Iepirkumi”.
	2. Lejuplādējot Noteikumus, ieinteresētais piegādātājs apņemas sekot līdzi Iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā interneta mājaslapā.

**Informācijas apmaiņas kārtība**

5.1. Iepirkuma komisija un ieinteresētie piegādātāji ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.

* 1. Ja ieinteresētais piegādātājs ir laikus pieprasījis papildu informāciju par Nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
	2. Jautājumuspar Nolikumā iekļautajām prasībām ieinteresētais piegādātājs uzdod rakstiskā veidā, adresējot tos Iepirkuma komisijai un nosūtot tos elektroniski uz elektroniskā pasta adresi: stradini@stradini.lv. Jautājumi tiek sagatavoti elektroniskā veidā, pievienojot elektroniskajam pastam skenētu dokumentu, kuru paraksta ieinteresētā piegādātāja paraksttiesīga persona.
	3. Ja ieinteresētajam piegādātājam nav iespējas izmantot elektronisko pastu, tas var iesniegt jautājumus par Nolikumā iekļautajām prasībām personīgi Pasūtītājam valsts sabiedrība ar ierobežotu atbildību „Paula Stradiņa klīniskā universitātes slimnīca” Iepirkumu daļā, 2.korpusā, Pilsoņu ielā 13, Rīgā darba dienās no pulksten 8.30 līdz 17.00 vai nosūtīt pa pastu.
1. **Piedāvājuma iesniegšana**
	1. Piedāvājums jāiesniedz līdz **2017. gada 4.septembra pulksten 10.00**.
	2. Piedāvājums jāiesniedz personīgi (darba dienās no pulksten 8.30 līdz 17.00) vai nosūtot pa pastu.
	3. Iesniegšanas vieta – valsts sabiedrība ar ierobežotu atbildību „Paula Stradiņa klīniskā universitātes slimnīca”, Iepirkumu daļa, Pilsoņu ielā 13, Rīgā, 2.korpusa 2.stāvā.
	4. Ja piedāvājums tiek sūtīts pa pastu, pasta sūtījumam jābūt nogādātam Nolikuma 6.3.punktā norādītajā adresē līdz Nolikuma 6.1.punktā noteiktajam termiņam un par to pilnu atbildību uzņemas iesniedzējs.
	5. Iepirkuma komisija neatvērtu piedāvājumu nosūta pa pastu uz pretendenta norādīto adresi vai nepieņem to un atdod personīgi, ja piedāvājums iesniegts vai piegādāts Pasūtītājam pēc Nolikuma 6.1. punktā norādītā piedāvājuma iesniegšanas termiņa beigām.
	6. Iesniegtais piedāvājums, izņemot Nolikuma 6.5.punktā noteikto gadījumu, ir Pasūtītāja īpašums un netiek atdots atpakaļ pretendentam.
	7. Pēc piedāvājumu iesniegšanas termiņa beigām pretendents nevar savu piedāvājumu grozīt un papildināt.
	8. Visi izdevumi, kas saistīti ar piedāvājuma sagatavošanu un iesniegšanu Iepirkumā jāsedz pretendentam.
2. **Piedāvājuma noformēšana**
	1. Iepirkumā iesniedz piedāvājuma dokumentu oriģinālu un kopiju. Uz piedāvājuma oriģināla titullapas jābūt norādei “ORIĢINĀLS”, bet uz piedāvājuma kopijas titullapas jābūt norādei “KOPIJA”. Ja tiek konstatētas pretrunas starp piedāvājuma dokumentu oriģinālu un kopiju, vērtēti tiek piedāvājuma dokumentu oriģināli. Pretendenta tehniskais un finanšu piedāvājums papildus ir jāiesniedz elektroniski MS Excel (vai ekvivalentā) formātā (CD,USB vai citā datu nesējā), saskaņā ar mājaslapā www.stradini.lv, sadaļā “Iepirkumi” formu, kas atrodama pie informācijas par Iepirkumu.
	2. Piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu apliecina pretendenta pārstāvis.
	3. Piedāvājums iesniedzams aizlīmētā iepakojumā, uz kura jānorāda:

|  |
| --- |
| VSIA “Paula Stradiņa klīniskā universitātes slimnīca”Pilsoņu iela 13, Rīga, LV-1002, LatvijaPretendenta nosaukums, reģ. Nr., juridiskā adrese, tālrunis, e-pasts**Iepirkumam „Autotransporta apkope un remonts”, iepirkuma identifikācijas Nr. PSKUS 2017/123”****Neatvērt piedāvājumu līdz 2017.gada 4.septembra pulksten 10.00!** |

* 1. Piedāvājums sastāv no Nolikuma 10., 11. un 12. punktā noteiktajiem dokumentiem.
	2. Piedāvājuma dokumentiem jābūt skaidri salasāmiem, bez labojumiem.
	3. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno tulkojums latviešu valodā. Ja pretendents piedāvājumā iesniedz dokumenta/-u tulkojumu/-us, tulkojuma/-u pareizība ir jāapliecina. Par dokumentu tulkojuma atbilstību oriģinālam atbild pretendents.
	4. Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	5. **Pretendents iesniedz parakstītu piedāvājumu. Piedāvājumu paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstošas pilnvaras oriģinālu vai apliecinātu kopiju.**
	6. Ja pretendents piedāvājumā iekļauj informāciju, kas satur komercnoslēpumu, pretendents to norāda piedāvājumā.
1. **Pretendentu atlases prasības**

8.1. Attiecībā uz pretendentu, kuram būtu piešķiramas Iepirkuma līguma slēgšanas tiesības, nepastāv PIL 9.panta astotās daļas 1., 2., 3. vai 4.punktā noteiktie pretendenta izslēgšanas nosacījumi, t.i., Pasūtītājs izslēdz pretendentu no dalības Iepirkumā jebkurā no šādiem gadījumiem:

8.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

8.1.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

8.1.3. Iepirkuma procedūras dokumentu sagatavotājs (Pasūtītāja amatpersona vai darbinieks), Iepirkuma komisijas loceklis vai eksperts ir saistīts ar pretendentu PIL [25.panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un Pasūtītājam nav iespējams novērst šo situāciju ar mazāk pretendentu ierobežojošiem pasākumiem;

8.1.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai Nolikumā, kā arī uz personālsabiedrības biedru, ja pretendents ir personālsabiedrība, ir attiecināmi PIL 9.panta astotās daļas [1.](https://likumi.lv/doc.php?id=287760#p1), [2.](https://likumi.lv/doc.php?id=287760#p2) un [3.punkta](https://likumi.lv/doc.php?id=287760#p3) nosacījumi.

|  |  |
| --- | --- |
| **9. Pretendenta kvalifikācijas prasības** | **10. Pretendentam jāiesniedz šādi pretendenta kvalifikāciju apliecinoši dokumenti** |
| 9.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība). | 10.1. Pretendenta parakstīts pieteikums dalībai Iepirkumā, kurš sagatavots saskaņā ar Nolikuma 2.pielikumā pievienoto formu. Ja pretendenta piedāvājumu paraksta pilnvarota persona, tad jāpievieno pilnvara vai tās apliecināta kopija. Ja pretendents ir reģistrēts ārvalstīs, jāiesniedz attiecīgajā valstī izsniegta uzņēmuma reģistrācijas apliecības kopija vai izziņa (-s), kas apliecina, ka pretendents, personu grupas dalībnieki, personālsabiedrības dalībnieki un apakšuzņēmēji ir reģistrēti likumā noteiktajā kārtībā. Par Latvijas Republikā reģistrētu pretendentu komisija pārbaudīs informāciju Uzņēmuma reģistra interneta mājaslapā [www.ur.gov.lv](http://www.ur.gov.lv/). |
| 9.2.Pretendentam pēdējo trīs gadu laikā (2014., 2015., 2016. un 2017. līdz piedāvājuma iesniegšanas dienai) ir izpildīts vismaz 1 (viens) līgums par autotransporta apkopi un remontu, kur kopējā summa nav bijusi mazāka par EUR 20 000,00 (divdesmit tūkstoši euro un 00 centi) bez PVN.Pretendenti, kas dibināti vēlāk, uzrāda atbilstošo pieredzi par nostrādāto laiku. | 10.2. Lai apliecinātu Nolikuma 9.2.punkta izpildi, pretendentam jāiesniedz pretendenta sagatavots pieredzes saraksts saskaņā ar Nolikuma 4.pielikumā pievienoto veidni. |
| 9.3. Pretendentam ir Pakalpojuma sniegšanai nepieciešamais tehniskais aprīkojums, kas ļauj veikt visus nepieciešamos pakalpojumus:- elektroiekārtu un dzinēja darbībasdiagnostikas stends;- riteņu ģeometrijas regulēšanas stends;- bremžu sistēmas diagnostikas centrs;- lukturu gaismas kūļa virzienapārbaudes iekārta;- 4 (četri) stacionārie auto pacēlāji(vienā adresē), ar celtspēja ne mazākkā 3 (trīs) tonnas. | 10.3. Lai apliecinātu atbilstību Nolikuma 9.3. punkta prasībām, Pretendentam jāiesniedz pakalpojuma sniegšanai nepieciešamā tehniskā aprīkojuma saraksts un apliecinājums, ka pretendenta rīcībā ir tehniskais aprīkojums, norādot katras iekārtas modeli un izlaiduma gadu. |
| 9.4.Pretendentam ir kvalificēts darba spēks pakalpojuma nodrošināšanai. | 10.4.Lai apliecinātu nolikuma 9.4.punkta izpildi, pretendentam jāiesniedz Saraksts, saskaņā ar Nolikuma 5.pielikuma veidni ar darba īstenošanā iesaistītajiem darbiniekiem. |
| 9.5.Pretendenta pakalpojuma sniegšanas vieta atbilst MK 2004.gada 22.aprīļa noteikumiem Nr.380 “Vides prasības mehānisko transportlīdzekļu remontdarbnīcu izveidei un darbībai” un MK 2010.gada 30.novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” | 10.5. Lai apliecinātu nolikuma 9.5.punkta izpildi, pretendentam jāiesniedz Valsts vides dienesta izsniegta C kategorijas piesārņojošas darbības atļaujas piesārņojošu darbību veikšanai apliecināta kopija |
| 9.6. Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām.Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi. | 10.6. Personas, uz kuras iespējām pretendents balstās, rakstisks apliecinājums par piedalīšanos Iepirkumā, kā arī apliecinājums nodot pretendenta rīcībā Iepirkuma līguma izpildei nepieciešamos resursus (norādot konkrēti, kas tiks veikts Iepirkuma līguma izpildes laikā), ja ar pretendentu tiks noslēgts Iepirkuma līgums.Klāt jāpievieno dokuments, kas apliecina apliecinājumu parakstījušās personas tiesības pārstāvēt attiecīgo personu Iepirkuma ietvaros. |
| 9.7. Pretendentam jānorāda visi apakšuzņēmēji. | 10.7. Pretendenta piesaistīto apakšuzņēmēju saraksts, norādot katram apakšuzņēmējam izpildei nododamo līguma daļu saskaņā ar tehnisko specifikāciju un pievienojot finanšu aprēķinus, kas norāda līgumā nododamo daļu procentuāli vērtību. Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros sniedzamo pakalpojumu vērtību. Par apakšuzņēmējiem jāiesniedz:10.7.1. nosaukums, vienotais reģistrācijas numurs, adrese, kontaktpersona un tās tālruņa numurs, atbildības apjoms procentos, nododamās līguma daļas apraksts saskaņā ar tehnisko specifikāciju vai tāmi un jāpievieno finanšu aprēķins, kas norāda līgumā nododamo daļu procentuālo vērtību;10.7.2. katra apakšuzņēmēja apliecinājums par tā gatavību veikt tam izpildei nododamo līguma daļu. |

1. **Tehniskais piedāvājums.**
	1. Pretendents tehnisko piedāvājumu sagatavo atbilstoši Atklāta konkursa tehniskās specifikācijas un tehnikā piedāvājuma formai (2.pielikums) drukātā formātā un papildus elektroniski MS Excel (vai ekvivalentā) formātā (CD vai USB datu nesējā).
	2. Pretendenta tehniskajam piedāvājumam jāatbilst Tehniskās specifikācijas prasībām un tam skaidri, viennozīmīgi un nepārprotami jāatspoguļo Tehniskās specifikācijas prasību izpilde.
2. **Finanšu piedāvājums**
	1. Finanšu piedāvājumu sagatavo atbilstoši Nolikumam pievienotajai Finanšu piedāvājuma formai (Nolikuma 3.pielikums).
	2. Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē nodrošinātu logu mazgāšanas pakalpojumu. Pasūtītājs nemaksās nekādus pretendenta papildus izdevumus, kas nebūs iekļauti Finanšu piedāvājumā.
	3. Finanšu piedāvājumā visas cenas un summas jānorāda EUR bez pievienotās vērtības nodokļa.
3. **Piedāvājuma vērtēšana, lēmuma pieņemšana**
	1. Pasūtītājs pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
	2. Piedāvājuma izvēles kritērijs ir saskaņā ar PIL 51.panta ceturto daļu – “Cena”. Līguma slēgšanas tiesības tiks piešķirtas pretendentam, kurš iesniedzis Nolikuma prasībām atbilstošu piedāvājumu ar zemāko cenu un kura kvalifikācija ir atbilstoša Noteikumiem.
	3. Iepirkuma komisija piedāvājumu vērtēšanu veic slēgtās sēdēs šādos posmos:
		1. Piedāvājumu noformējuma pārbaude:
			1. Iepirkuma komisija novērtē katra piedāvājuma atbilstību Nolikuma 7. punktā noteiktajām prasībām un to vai iesniegti Nolikuma 10., 11. un 12.punktā noteiktie dokumenti.
			2. Ja piedāvājums neatbilst kādai no piedāvājumu noformējuma prasībām, Iepirkuma komisija var lemt par attiecīgā piedāvājuma tālāku izskatīšanu.
		2. Pretendentu atlase:
			1. Iepirkuma komisija novērtē piedāvājumu noformējuma pārbaudi izturējušā pretendenta atbilstību Nolikuma 9.punktā noteiktajām pretendentu atlases prasībām, vērtējot Nolikuma 10.punktā norādītos pretendenta dokumentus.
			2. Ja Pasūtītājs konstatē, ka pieteikumā vai piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasīs, lai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Pasūtītājs noteiks samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
			3. Ja pasūtītājs ir pieprasījis izskaidrot vai papildināt pieteikumā vai piedāvājumā ietverto pretendenta iesniegto informāciju, bet pretendents to nav izdarījis atbilstoši Pasūtītāja noteiktajām prasībām, Pasūtītājs pieteikumu vai piedāvājumu vērtē pēc tā rīcībā esošās informācijas.
			4. Lai izslēgtu šaubas par pretendenta iesniegto dokumenta kopiju autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
			5. Ja pretendents neatbilst kādai no Nolikuma 9.punktā noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.
		3. Piedāvājumu atbilstības pārbaude:
			1. Iepirkuma komisija pārbauda vai piedāvājums atbilst Tehniskajai specifikācijai.
			2. Ja tehniskais piedāvājums neatbilst Tehniskajai specifikācijai Iepirkuma komisija izslēdz pretendentu no turpmākās dalības Iepirkumā un tā piedāvājumu tālāk nevērtē.
		4. Piedāvājumu vērtēšana:
			1. Iepirkuma komisija pārbauda vai piedāvājumos nav aritmētikas kļūdas. Ja Iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot piedāvājumu, Iepirkuma komisija ņem vērā labojumus.
			2. Iepirkuma komisija izvēlas piedāvājumu ar zemāko vērtējamo cenu EUR bez PVN no piedāvājumiem, kuri atbilst Iepirkuma noteikumu prasībām.
			3. Ja Pasūtītājs konstatē, ka piedāvājumu novērtējums atbilstoši izraudzītajam piedāvājuma izvēles kritērijam ir vienāds, tad Pasūtītājs rīko izlozi. Par izlozes noteikumiem tiek informēti pretendenti, kuru iesniegtie piedāvājumi atbilstoši izraudzītajam vērtēšanas kritērijam ir vienādi.
	4. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
	5. Piedāvājumu vērtēšanas gaitā Pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
	6. Informācijas pārbaude par PIL 9.panta astotajā daļā noteikto attiecībā uz pretendentu, kuram būtu piešķiramas Iepirkuma līguma slēgšanas tiesības:
		1. Iepirkuma komisija pārbauda vai attiecībā uz pretendentu, kuram būtu piešķiramas Iepirkuma līguma slēgšanas tiesības, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi PIL 9.panta astotās daļas 1., 2. un 3.punktā minētie nosacījumi.
		2. PIL 9.panta astotās daļas 2.punktā minēto nosacījumu pārbaude ir par periodu: dienā, kad ir piedāvājumu iesniegšanas termiņa pēdējā diena, un dienā, kad pieņemts lēmums par iespējamu Iepirkuma līguma slēgšanas tiesību piešķiršanu.
		3. Lai pārbaudītu, vai pretendents nav izslēdzams no dalības Iepirkumā PIL 9.panta astotās daļas 1., 2. vai 4. punktā minēto apstākļu dēļ, Pasūtītājs rīkojas saskaņā ar PIL 9.panta devīto daļu.
		4. Atkarībā no PIL 9.panta devītās daļas 1. punkta "b" apakšpunktam veiktās pārbaudes rezultātiem Pasūtītājs rīkojas saskaņā ar PIL 9.panta 10.daļu.
		5. Attiecībā uz ārvalstī reģistrētu vai pastāvīgi dzīvojošu pretendentu un PIL 9.panta astotās daļas 4. punktā minēto personu Pasūtītājs pieprasīs, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta astotās daļas 4. punktā minēto personu neattiecas PIL 9.panta astotajā daļā noteiktie gadījumi. Termiņu izziņas iesniegšanai Pasūtītājs noteiks ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.
	7. Lēmuma, ar kuru tiek noteikts uzvarētājs Iepirkumā, pieņemšana un paziņošana
		1. Iepirkuma komisija pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
		2. Iepirkuma komisija par uzvarētāju Iepirkumā atzīst pretendentu, kurš izraudzīts atbilstoši Nolikumā noteiktajām prasībām un kritērijiem un nav izslēdzams no dalības Iepirkumā saskaņā ar PIL 9.panta astoto daļu.
		3. Ja iesniegti Nolikumā noteiktajām prasībām neatbilstoši piedāvājumi vai vispār nav iesniegti piedāvājumi, Iepirkuma komisija pieņem lēmumu izbeigt iepirkumu bez rezultāta.
		4. Triju darbdienu laikā pēc lēmuma pieņemšanas Pasūtītājs informē visus pretendentus par Iepirkuma rezultātu un nosūta minēto lēmumu elektroniskā veidā, pievienojot elektroniskajam pastam skenētu dokumentu (Parakstīta lēmuma par iepirkuma rezultātu skenētu kopiju), kā arī savā pircēja profilā nodrošina brīvu un tiešu elektronisku piekļuvi PIL 9.panta trīspadsmitajā daļā minētajam lēmumam.
	8. Iepirkuma līguma slēgšana.
		1. Pretendentam, kurš tiek atzīts par uzvarētāju Iepirkumā, tiek piešķirtas Iepirkuma līguma slēgšanas tiesības. Iepirkuma līgums jāparaksta 10 (desmit) darbdienu laikā no Pasūtītāja nosūtītā (arī uz elektroniskā pasta adresi) uzaicinājuma parakstīt Iepirkuma līgumu izsūtīšanas dienas, ja vien nav vienošanās par citu termiņu. Ja norādītajā termiņā pretendents neparaksta Iepirkuma līgumu, tas tiek uzskatīts par atteikumu slēgt Iepirkuma līgumu.
		2. Ja uzvarētājs Iepirkumā atsakās slēgt Iepirkuma līgumu ar Pasūtītāju, Pasūtītājs var pieņemt lēmumu slēgt Iepirkuma līgumu ar nākamo pretendentu, kura piedāvājums atbilst Iepirkuma noteikumu prasībām un ir nākamais piedāvājums ar zemāko cenu.
		3. Pasūtītājs ir tiesīgs pārtraukt Iepirkumu un neslēgt Iepirkuma līgumu, ja tam ir objektīvs pamatojums.
		4. Atbilstoši PIL 9.panta 18.daļai, desmit darbdienu laikā pēc tam, kad stājas spēkā Iepirkuma līgums vai tā grozījumi, Pasūtītājs savā pircēja profilā ievieto attiecīgi Iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā Iepirkuma līguma darbības laikā, bet ne mazāk kā 36 mēnešus pēc Iepirkuma līguma spēkā stāšanās dienas.
4. **Pretendenta pienākumi un tiesības:**
	1. Iepirkuma komisijas noteiktajā termiņā sniegt atbildes un skaidrojumus uz Iepirkuma komisijas pieprasījumiem.
	2. Segt visas izmaksas, kas saistītas ar piedāvājumu sagatavošanu un iesniegšanu neatkarīgi no Iepirkuma rezultāta.
	3. Pretendentam ir tiesības pārsūdzēt Iepirkuma komisijas pieņemto lēmumu Administratīvajā rajona tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā mēneša laikā no lēmuma saņemšanas dienas. Lēmuma pārsūdzēšana neaptur tā darbību.
	4. Pretendenta tiesības saskaņā ar PIL, Nolikumu un Latvijas Republikā spēkā esošajiem normatīvajiem aktiem.
5. **Iepirkuma komisijas pienākumi un tiesības:**
	1. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Pieaicināt atzinumu sniegšanai neatkarīgus ekspertus ar padomdevēja tiesībām.
	3. Iepirkuma komisijas tiesības saskaņā ar PIL, Nolikumu un Latvijas Republikā spēkā esošajiem normatīvajiem aktiem.

**1.pielikums nolikumam**

(ID. Nr. PSKUS 2017/123)

**Pieteikums dalībai iepirkumā** *(veidne)*

**„Autotransporta apkope un remonts”**

(identifikācijas Nr. PSKUS 2017/123)

**Pretendents:**

|  |  |
| --- | --- |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| juridiskā adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| pasta adrese (*ja atšķiras*): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefona/faksa numurs:e-pasts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bankas rekvizīti:** |  |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| kods: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| persona, kura tiesīga pārstāvēt pretendentu jeb pilnvarotās personas/amats/vārds/ uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ar šī pieteikuma iesniegšanu pretendents:

1. piesakās piedalīties iepirkumā „Autotransporta apkope un remonts” ,ID Nr. PSKUS 2017/123 (turpmāk – Iepirkums);
2. apņemas sniegt pakalpojumu atbilstoši Iepirkumā iesniegtajam tehniskajam un finanšu piedāvājumam, piekrīt Iepirkuma nolikumā izvirzītajām prasībām un garantē Iepirkuma nolikuma izpildi, apliecinot, ka Iepirkuma nolikuma noteikumi ir skaidri un saprotami;
3. apņemas slēgt Iepirkuma līgumu saskaņā ar pievienoto Iepirkuma līguma projektu (Iepirkuma nolikuma 6.pielikums);
4. garantē, ka visa piedāvājumā sniegtā informācija un ziņas ir patiesas;
5. *apliecina, ka piedāvājumā ietvertās dokumentu kopijas atbilst to oriģināliem[[1]](#footnote-1)[1];*
6. *apliecina, ka piedāvājumā ietvertie dokumentu tulkojumi atbilst to oriģināliem[[2]](#footnote-2)[2];*

 *7. Pretendenta vai tā piesaistītā apakšuzņēmēja uzņēmums atbilst (vajadzīgo pasvītrot):*

1. *mazā uzņēmuma statusam (nodarbina mazāk nekā 50 personas, bilance nepārsniedz 10 miljonus euro);*
2. *vidējā uzņēmuma statusam (nodarbina mazāk nekā 250 personas, bilance nepārsniedz 43 miljonus euro).*

*Ja pretendents ir piegādātāju apvienība:*

*personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_;*

*katras personas atbildības apjoms %:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*Ja pretendents balstās uz citu personu/uzņēmuma kvalifikāciju:*

*persona, uz kuras iespējām pretendents balstās, lai izpildītu kvalifikācijas prasības (vārds uzvārds, personas kods) \_\_\_\_\_\_\_\_\_\_\_\_\_.*

*uzņēmums, uz kura iespējām pretendents balstās, lai izpildītu kvalifikācijas prasības (nosaukums, reģ. Nr., juridiskā adrese) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*vienošanās ar uzņēmumu, uz kura iespējām pretendents balstās, lai izpildītu kvalifikācijas prasības, atrodas piedāvājuma \_\_\_. lpp.*

2017.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**2.pielikums nolikumam**

(ID. Nr. PSKUS 2017/123)

**TEHNISKĀ SPECIFIKĀCIJA UN TEHNISKAIS PIEDĀVĀJUMS**

|  |  |
| --- | --- |
| Nr.p.k. | Pakalpojuma nosaukums, izvirzītās prasības un citi nosacījumi |
| 1. | Rezerves daļu tiešas piegādes iespējas no ražotāja, tā dīlera vai izplatītāja. |
| 2. | Virsbūves remonta darbi, virsbūves krāsošana, atsevišķas vienas detaļas krāsošana. Nepieciešamības gadījumā servisam jānodrošina arī citu Pasūtītāja sauszemes transportlīdzekļu vienību, kas nav iekļautas finanšu piedāvājumā, virsbūvju remonts un krāsošana. |
| 3. | 3.1.Remonta darbu izpildes maksimālais termiņš 3 (trīs) darba dienas, ja nav nepieciešama rezerves daļu piegāde.  |
| 3.2. Remonta darbu izpildes maksimālais termiņš ne ilgāk kā 10 (desmit) darba dienas, ja nepieciešama rezerves daļu piegāde. Ja rezerves daļu piegādes dēļ darba izpildes termiņu nepieciešams pagarināt, Izpildītājam, izmantojot elektroniskos saziņas līdzekļus, jāvienojas ar Pasūtītāju par darba izpildes termiņa pagarināšanu. |
| 3.3. Virsbūves remonta darbu izpildes maksimālais termiņš (pilns darbu cikls līdz transportlīdzekļa pilnīgai ekspluatācijas gatavībai) - ne ilgāk kā 10 darba dienas. |
| 3.4. Virsbūves atsevišķas vienas detaļas krāsošanas darbu izpildes maksimālais termiņš (pilns darbu cikls līdz transportlīdzekļa pilnīgai ekspluatācijas gatavībai) - ne ilgāk kā 5 (piecas) darba dienas. |
| 4. | Apkalpošanas kārtība: izpildītājs garantē transportlīdzekļa pieņemšanu un remonta darbu uzsākšanu diennakts laikā no pieprasījuma saņemšanas, izņemot gadījumos kad Izpildītāja 5 auto pacēlāji ir aizņemti ar Pasūtītāja transportlīdzekļiem. Izpildītājs saņem pieprasījumu pa telefonu vai e-pastu. |
| 5. | Trūkumu novēršana:Ne ilgāk kā 3 (trīs) darba dienu laikā pēc pretenzijas saņemšanas. |
| 6. | Pretendents pakalpojumu sniegšanas vietai, jāatrodas Rīgas administratīvajā teritorijā | **Norādīt pakalpojuma sniegšanas adresi** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 7. | Papildus **bezmaksas** pakalpojumu nodrošināšana |
| 7.1. Transportlīdzekļa atrašanās apsargājamā teritorijā. |
| 7.2. Pretendents nodrošina automašīnas tīrību pēc remonta veikšanas. |
|  |
| 8. | Garantijas laiks mēnešos |
| 7.1. Veiktajiem pakalpojumiem ne mazāk kā 12 mēneši no Pieņemšanas – nodošanas akta abpusējas parakstīšanas. | \_\_\_\_\_\_mēneši |
|  | 7.2. Uzstādītām jaunām oriģinālajām vai jaunām atbilstošas kvalitātes rezerves daļām un materiāliem ne mazāk kā 12 mēneši no Pieņemšanas – nodošanas akta abpusējas parakstīšanas vai atbilstoši ražotāja noteiktajam garantijas laikam. | \_\_\_\_\_\_mēneši |
| 9. | Tāmes un Rēķina noformēšanas kārtība:remonta Tāmē, virsbūves remonta Tāmē un Rēķinā katram pakalpojuma un detaļas ierakstam jābūt precīzam, izsmeļošam un konsekventam, piem., ja lodbalsts, tad kurš – labais vai kreisais, augšējais, vai apakš. u.tml. Izmantotajām rezerves daļām remonta Tāmē, virsbūves remonta Tāmē un Rēķinā ir obligāti jānorāda ražotāja piešķirto rezerves daļas numuru, kas norāda uz rezerves daļas oriģinalitāti, respektīvi, izmantotā rezerves daļa ir oriģinālā vai alternatīvas izcelsmes, nav pieļaujama ražotāja piešķirtā rezerves daļas numura aizstāšana ar servisa noliktavas iekšējās uzskaites kodu.  |
| 10. | Minētie pakalpojumi tiek izpildīti visam Pasūtītāja rīcībā esošajam autotransportam, atkarībā no nepieciešamības. Pasūtītāja rīcībā ir 11 automašīnas (tajā skaitā 7 mikroautobusi, 3 vieglās automašīnas un 1 smagā automašīna). Minētais autotransporta skaits un veidi iepirkuma līguma darbības laikā var mainīties. |

Nodrošinu visu iepirkumā izvirzīto prasību izpildi:

 2017.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**3.pielikums nolikumam**

(ID. Nr. PSKUS 2017/123)

**FINANŠU PIEDĀVĀJUMS**

Autotransporta apkope un remonts,

identifikācijas Nr. PSKUS 2017/123

*(pieejams Pasūtītāja mājas lapā* <http://www.stradini.lv/page/1843> *pie iepirkuma*

*PSKUS 2017/123)*

**4.pielikums nolikumam**

(ID. Nr. PSKUS 2017/123)

**Pretendenta pieredze pēdējo 3 (trīs) gadu laikā**

|  |  |  |  |
| --- | --- | --- | --- |
| Pasūtītājs (nosaukums, adrese, kontaktpersona) | Pieredzes apraksts,norādot veiktos darbus | Līguma apjoms EUR bez PVN | Līguma izpildes periods (uzsākšanas – pabeigšanas gads/mēnesis) |
|  |  |  |  |
|  |  |  |  |
|  |  |  |  |

2017.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**5.pielikums nolikumam**

(ID. Nr. PSKUS 2017/123)

**Pretendenta personāla saraksts**

|  |  |  |
| --- | --- | --- |
| Nr.p.k | Vārds, uzvārds | Kvalifikāciju apliecinoša dokumenta nosaukums |
| 1. |  |  |
| 2. |  |  |
| 3. |  |  |
| 4. |  |  |

2017.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**6.pielikums Nolikumam**

(ID. Nr. PSKUS 2017/123)

**LĪGUMA PROJEKTS**

Autotransporta apkope un remonts

Rīgā, 2017. gada \_\_. \_\_\_\_\_\_\_\_\_\_\_\_

 **VSIA „Paula Stradiņa klīniskā universitātes slimnīca”**, reģ.Nr.40003457109, adrese: Pilsoņu ielā 13, Rīgā, LV-1002, kuru saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga, (turpmāk - Pasūtītājs) no vienas puses, un

**Uzņēmums “\_\_\_\_\_\_\_\_\_\_\_\_”**,reģ.Nr. \_\_\_\_\_\_\_\_, tās \_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_- pamata, turpmāk - **Izpildītājs**, no otras puses,

turpmāk abi kopā saukti – Puses, pamatojoties uz iepirkuma “Autotransporta apkope un remonts”, identifikācijas Nr.PSKUS 2017/123 (turpmāk – Iepirkums) rezultātiem noslēdz šādu līgumu (turpmāk – Līgums) :

**1.Līguma priekšmets**

1.1.Pasūtītājs uzdod, bet Izpildītājs apņemas veikt Pasūtītāja rīcībā esošā autotransporta apkopi un remontu, saskaņā ar šī Līguma 1.pielikumu “Tehniskā specifikācija”, 2.pielikumu „Finanšu piedāvājums” un šī Līguma noteikumiem (turpmāk – Pasūtījums).

1.2.Pasūtītājs ir tiesīgs veikt arī citus šī Līguma 2.pielikumā „Finanšu piedāvājums” nenorādītus autotransporta remonta un apkopes darbus.

**2.Līguma summa un norēķinu kārtība**

2.1.Pasūtītājs samaksā Izpildītājam par savlaicīgu un kvalitatīvu Pasūtījuma izpildi samaksu, kas tiek aprēķināta saskaņā ar Izpildītāja izcenojumiem, kurus tas iesniedza Pasūtītājam konkursa laikā, kas tiek pievienots šī Līguma 2.pielikumā „Finanšu piedāvājums” kā neatņemama Līguma sastāvdaļa.

2.2.Izpildītājs sniedz pakalpojumu Pasūtītājam sākot ar Līguma parakstīšanas brīdi un turpina sniegt 24 (divdesmit četrus) mēnešus vai līdz brīdim, kad Līguma summa būs sasniegusi EUR 41 999,00 (piecdesmit pieci tūkstoši euro, 00 centi) bez PVN.

2.3.Norēķins par izpildīto Pasūtījumu tiek veikts pamatojoties uz abpusēji parakstītu Pieņemšanas – nodošanas aktu un saskaņā ar iesniegto rēķinu, kurā ir uzskaitīti veiktie darbi, nomainītās rezerves daļas, norādītas katras uzskaitītās vienības cena un atlaide (ja tiek piemērota), kā arī norādīta kopējā summa.

2.4.Maksa tiek pārskaitīta uz rēķinā norādīto Izpildītāja norēķinu kontu 60 (sešdesmit) dienu laikā pēc rēķina un pieņemšanas-nodošanas akta saņemšanas.

2.5. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.

2.6. Par samaksas dienu tiek uzskatīta diena, kad Pasūtītājs pārskaitījis rēķinā norādīto summu uz Izpildītāja norēķinu kontu, noformējot maksājuma uzdevumu.

**3.Pasūtījuma izpildes un norēķinu kārtība, termiņi un garantijas**

3.1.Pasūtītājs nodod autotransportu Pasūtījuma izpildei Izpildītājam ar Pieņemšanas – nodošanas aktu, kurā norādīts konkrētais transportlīdzeklis, tā komplektācija, veicamo darbu apjoms, defekti un citas ziņas, kā arī norādīta vieta, kur Pasūtījuma izpildes laikā atradīsies transportlīdzeklis. Ja autotransporta remonta laikā, Izpildītājs atklāj defektus, kas nav norādīti Pieņemšanas – nodošanas aktā, Izpildītāja pienākums ir defektu konstatācijai pieaicināt Pasūtītāja pilnvarotos pārstāvjus un, pēc kopīgas automašīnas atkārtotas apskates, defektu konstatēšanas gadījumā Puses veic atbilstošu ierakstu pieņemšanas nodošanas aktā.

3.2.Izpildītājs nodrošina bezmaksas transportlīdzekļu evakuāciju uz servisu gadījumos, kad transportlīdzeklis tehnisku defektu dēļ nevar piedalīties satiksmē. Izpildītājs garantē transportlīdzekļa evakuāciju diennakts laikā pēc pieprasījuma nosūtīšanas un transportlīdzekļu atrašanos apsargājamā teritorijā.

3.3.Izpildītājs pirms uzsākt transportlīdzekļa remontu sastāda remonta tāmi un nosūta to Pasūtītāja pilnvarotai personai saskaņošanai.

3.4.Pasūtītājam ir tiesības pieprasīt uzstādāmo detaļu ražotāja izsniegtu atbilstības sertifikātu, kas apliecina, ka rezerves daļa nodrošina kalpošanas kvalitāti līdzvērtīgu oriģinālajai rezerves daļai un tās ražošanā ir izmantota un ievērota līdzvērtīga tehnoloģija.

3.5.Tāmi Izpildītājs nosūta Pasūtītājam uz e-pasta adresi: valdis.pogulis@stradini.lv 1 (vienas) darba dienas laikā no autotransporta pieņemšanas. Pasūtītājs izvērtē tāmi 1 (vienas) darba dienas laikā no tās saņemšanas. Izpildītājs uzsāk remontu pēc Pasūtītāja atbildes saņemšanas, kurā apstiprināta tāme.

3.6.Remonta tāmē Izpildītājs norāda:

3.6.1. maināmo detaļu un veicamo darba apjoma uzskaitījumu;

3.6.2. rezervju daļu izcenojumu maināmajām rezerves daļām;

3.6.3. ja paredzēts uzstādīt atjaunotu rezerves daļu, Izpildītājs uzrāda atjaunotas rezerves daļas cenu, pretī uzrādot jaunas rezerves daļas cenu.

3.7.Pēc transportlīdzekļa saņemšanas, Izpildītāja pienākums ir nekavējoties uzsākt Pasūtījuma izpildi, ievērojot 1.pielikumā „Tehniskā specifikācija” norādītos remonta izpildes termiņus.

3.8.Izpildītājam nav tiesību mainīt Pieņemšanas – nodošanas aktā norādīto transportlīdzekļa atrašanās vietu bez Pasūtītāja rakstveida piekrišanas. Pasūtītājam ir tiesības brīvi, pēc saviem ieskatiem, jebkurā laikā ieiet transportlīdzekļa atrašanās vietā, lai pārbaudītu šī noteikuma izpildi. Kā arī pasūtītājam ir tiesības atrasties transportlīdzekļa remonta veikšanas vietā un sekot līdz remonta veikšanas procesam.

3.9.Pēc Pasūtījuma izpildes Izpildītājs nodod Pasūtītājam atpakaļ autotransportu ar Pieņemšanas – nodošanas aktu.

3.10.Pasūtījums uzskatāms par izpildītu ar brīdi, kad Pasūtītājs ir parakstījis Pieņemšanas – nodošanas aktu par transporta vienības pieņemšanu pēc Pasūtījuma izpildes.

3.11.Izpildītājs pirms rēķina izrakstīšanas nosūta to saskaņošanai Pasūtītāja pilnvarotajai personai, izmantojot elektroniskos saziņas līdzekļus.

3.12.Izpildītājs ar šo Līgumu garantē uzstādītajām rezerves daļām \_\_ (\_\_\_\_\_\_\_\_) mēnešu garantiju, veiktajiem pakalpojumiem \_\_ (\_\_\_\_\_\_\_\_\_\_\_) mēnešu garantiju no Pieņemšanas – nodošanas akta parakstīšanas brīža. Izpildītāja pienākums ir \_\_ (\_\_\_\_\_) darba dienu laikā pēc pretenziju saņemšanas no Pasūtītāja par saviem līdzekļiem novērst trūkumus Pasūtījuma izpildē vai vienoties ar Pasūtītāju par trūkumu novēršanas kārtību.

3.13.Izpildītājs ar šo Līgumu garantē visām rezerves daļām aktuālo mazumtirdzniecības cenu.

3.14.Izpildītāja pienākums, uzstādot autotransporta līdzeklim (-ļiem) rezerves daļas, iesniegt Pasūtītājam rezerves daļu izgatavotājrūpnīcas garantijas talonu (ja tāds ir paredzēts attiecīgajai rezerves daļai).

**4.Pušu atbildība**

4.1.Izpildītājs pilnā apmērā atbild par Pasūtītāja transportlīdzekļa saglabāšanu pilnā tā komplektācijā, kādā to pieņēmis Pasūtījuma veikšanai, kas norādīts Pieņemšanas- nodošanas aktā.

4.2.Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.

4.3.Šī Līguma 1.pielikumā “Tehniskā specifikācija” noteikto Izpildītāja pienākumu izpildes vai izpildes termiņu neievērošanas gadījumā, Pasūtītājs ir tiesīgs no kārtējā rēķina ieturēt no Izpildītāja līgumsodu 1% (viena procenta) apmērā no Pasūtījuma summas par katru kavējuma dienu, bet kopsummā ne vairāk par 10% (desmit procenti).

4.4.Pasūtītājs ir atbildīgs par norēķina termiņa ievērošanu un kavējuma gadījumā Izpildītājs ir tiesīgs pieprasīt no Pasūtītāja līgumsodu 1% (viena procenta) apmērā no kavētās norēķina summas par katru kavējuma dienu, bet kopsummā ne vairāk par 10% (desmit procentiem) no kavētās norēķina summas.

4.5.Līgumsoda samaksa neatbrīvo Puses no savu pienākumu izpildes.

4.6.Ja šis Līgums tiek izbeigts Izpildītāja vainas dēļ saskaņā ar šī Līguma 5.3.1. – 5.3.3.apakšpunktu, Pasūtītājs ir tiesīgs prasīt līgumsodu 10% (desmit procenti) apmērā no Līguma summas.

**5.Līguma darbības termiņš, tā izbeigšana**

5.1.Līgums stājas spēkā ar tā parakstīšanas brīdi un darbojas 24 (divdesmit četrus) mēnešus vai līdz brīdim, kad tiek sasniegta Līguma 2.2.punktā noteiktā Līguma summa, atkarībā no tā, kurš apstāklis iestājas pirmais, bet rezerves daļu kvalitātes jomā – līdz garantijas termiņa beigām. Pusēm vienojoties var pagarināt līguma darbības termiņu saskaņā ar Publisko iepirkumu likumu.

5.2.Līgumu var izbeigt pirms termiņa ar pušu rakstisku vienošanos.

5.3.Pasūtītājs, ar rakstisku paziņojumu, ir tiesīgs šo Līgumu izbeigt nekavējoties šādos gadījumos:

5.3.1. ja Izpildītājs ir pārkāpis Līguma 3.8.punktā norādīto noteikumu un bez Pasūtītāja rakstveida piekrišanas pārvietojis Pasūtītāja transporta līdzekli uz citu tā atrašanās vietu nekā norādīts Pieņemšanas - nodošanas aktā vai izmanto to savām vajadzībām;

5.3.2. ja Pasūtītāju neapmierina Izpildītāja sniegto pakalpojumu kvalitāte un tas ir konstatēts ar aktiem un/vai pretenzijām;

5.3.3. ja Izpildītājs vairākkārtīgi nav ievērojis Līguma 1.pielikumā “Tehniskā specifikācija” norādītos remonta darbu izpildes termiņus;

5.3.4. ja Izpildītājs pasludināts par maksātnespējīgu vai ir uzsākta likvidācija;

5.3.5. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība;

5.3.6. citi būtiski apstākļi, kas var apdraudēt Līguma saistību izpildi.

5.4.Gadījumā, ja pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.

**6.Citi līguma noteikumi**

6.1.Jebkuri Līguma grozījumi noformējami rakstveidā un pēc to abpusējas parakstīšanas pievienojami šim Līgumam kā neatņemamas tā sastāvdaļas.

6.2.Puses apņemas nekavējoties paziņot par savu rekvizītu maiņu.

6.3.Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.

6.4.Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.

6.5.Visi strīdi, kuri rodas sakarā ar šo Līgumu, tiek risināti sarunu ceļā, bet, ja vienošanās netiek panākta, strīds tiek nodots izskatīšanai tiesā Latvijas Republikas normatīvo aktu paredzētā kārtībā.

6.6. Līgumam kā neatņemamas tā sastāvdaļas tiek pievienoti šādi pielikumi:

6.6.1. 1.pielikums „Tehniskā specifikācija” uz \_\_\_ (\_\_\_\_\_\_\_\_) lapām;

6.6.2. 2.pielikums „Finanšu piedāvājums” uz \_\_\_ (\_\_\_\_\_\_\_\_\_\_\_) lapām;

6.7. Līgums sastādīts uz \_\_ (\_\_\_\_\_\_\_\_\_) lapām, ar 2 (diviem) pielikumiem, 2 (divos) eksemplāros, katrai Pusei pa vienam. Abiem Līguma eksemplāriem ir vienāds juridiskais spēks.

**7.Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:****…………**Reģ. Nr.: \_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_,Konta Nr.: \_\_\_\_\_\_\_\_\_Banka: \_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. [1] norāda, ja piedāvājumā ir ietvertas dokumentu kopijas. [↑](#footnote-ref-1)
2. [2] norāda, ja piedāvājumā ir ietverti dokumentu tulkojumi. [↑](#footnote-ref-2)